கேள்வி: உண்டான் தீவு - பொது என்பது என்ன?
பதில்: மலாக்கா மாநகராட்சியின் கீழ், மலாக்கா மாநிலத்திற்குச் சொந்தமான இந்தச் சிறிய தீவில் நிரந்தரமான குடியிருப்பாளர்கள் எவரும் இல்லை. அங்கு உண்டான் தீவு கலங்கரை விளக்கம் எனும் பெயரில் ஒரு கலங்கரை விளக்கம் உள்ளது. 1800-ஆம் ஆண்டில் பிரித்தானியர்கள் கட்டியது. அந்தக் கலங்கரை விளக்கத்தில், எப்போதும் ஒரு காவலரும் மற்றும் பராமரிப்பு ஊழியர்களும் தொடர்ந்து கண்காணிப்பில் இருந்து வருகிறார்கள். உண்டான் தீவு பல்வேறு பவளப்பாறைகள், பாறைகள் மற்றும் மணல் கடற்கரைகளால் சூழப்பட்டுள்ளது. இந்தத் தீவை படகுகள் மூலம் மட்டுமே அணுக முடியும். மீன்பிடித்தல், நீரடி நீந்தல் ''(Scuba Diving; Snorkelling)'' போன்ற கேளிக்கை நடவடிக்கைகளுக்காக மக்கள் அங்கு வருகிறார்கள்.
கேள்வி: உண்டான் தீவு - கூழைக்கடா கடல் பறவை பற்றி நீங்கள் என்ன அறிந்துள்ளீர்கள்?
பதில்: உண்டான் தீவு, மலாக்கா நீரிணையில் உள்ள புலாவ் பெசார் தீவுக்குப் பின்னால் மறைந்துள்ளது. முந்தைய காலங்களில், பிரித்தானியர்களால் இந்தக் கலங்கரை விளக்கம் கட்டப் படுவதற்கு முன்பே, இந்தத் தீவு கடல் கொள்ளை மையமாக அறியப்படுகிறது. ஒரு காலத்தில் இந்தத் தீவிலும் அதைச் சுற்றியுள்ள பகுதிகளிலும் வாழ்ந்த கூழைக்கடா கடல் பறவையால்; உண்டான் தீவு என்ற பெயர் வந்ததாகக் கூறப்படுகிறது. மலாய் மொழியில், "உண்டான்" என்றால் கூழைக்கடா பறவையைக் குறிக்கிறது. இங்கு பாறை மீன்கள் அதிகம் உள்ளன.